open-index/open-wikipedia-markdown huggingface dataset:
गैनिमीड (उपग्रह)

::*अगर आप के इस से मिलते-जुलते नाम के क्षुद्रग्रह (ऐस्टेरोयड) के बारे में जानकारी ढूंढ रहे हैं तो [[१०३६ गैनिमीड]] वाला लेख देखिये* 
.
| rotation      = synchronous
| axial_tilt     = 0&ndash;0.33°
| albedo       = 
| magnitude     = 4.61 (opposition)4.38 (in 1951)
| temperatures=yes
| temp_name1 = K
| max_temp_1 = 152
| mean_temp_1 = 110
| min_temp_1 = 70
| atmosphere     = yes
| surface_pressure  = trace
| atmosphere_composition = oxygen
}}

thumb|right|गैनीमीड का अंदरूनी ढांचा - सब से बाहर सख़्त बर्फ़ की पर्त, फिर पानी का महासागर, फिर एक पथरीला गोला और केंद्र में लोहे और अन्य धातुओं का गोला
**गैनिमीड** हमारे सौर मण्डल के पाँचवे ग्रह बृहस्पति का सब से बड़ा उपग्रह है और यह पूरे सौर मंडल का भी सब से बड़ा चन्द्रमा है। इसका व्यास (डायामीटर) 5,268 किमी है, जो बुध ग्रह से भी 8% बड़ा है। इसका द्रव्यमान भी सौर मंडल के सारे चंद्रमाओं में सबसे ज़्यादा है और पृथ्वी के चन्द्रमा का 2.2 गुना है।

## अन्य भाषाओँ में
गैनिमीड को अंग्रेज़ी में "Ganymede" लिखा जाता है। गैनिमीड प्राचीन यूनानी धार्मिक कथाओं का एक पात्र था जो यूनानी धर्म के देवों को शराब परोसता था (यानि साक़ी की भूमिका निभाता था)।

## बनावट
गैनिमीड लगभग बराबर मात्रा के पत्थर और पानी की बर्फ़ का बना हुआ है और इसके केन्द्रीय भाग में पिघला हुआ लोहा है। इस पिघले लोहे की वजह से गैनिमीड सौर मंडल का इकलौता चन्द्रमा है जिसका अपना चुम्बकीय गोला है। वैज्ञानिकों का मानना है कि इसकी सतह के क़रीब 200 किमी नीचे दो बर्फ़ीली पर्तों के दरमयान एक पानी का महासागर है। इसकी सतह में हल्के और गाढ़े रंग के क्षेत्र देखे जा सकते हैं। माना जाता है के हल्के रंग के क्षेत्रों में नई बर्फ़ की मात्रा अधिक है और इन इलाक़ों में खाईयाँ और चट्टानें मौजूद हैं जिनकी वजह बृहस्पति के भयंकर गुरुत्वाकर्षण से पैदा हुए ज्वारभाटा बल द्वारा की गयी उथल-पुथल को बताया जाता है। गाढ़े रंग की सतह की उम्र बहुत पुरानी लगती है और अनुमान है कि इस पर जगह-जगह पर उल्कापिंडों के गिरने से प्रहार क्रेटर बनाने के सिवाय यह पिछले 4 अरब सालों में ज़्यादा नहीं बदली।

## वायुमंडल
गैनिमीड का अपना पतला-सा वायुमंडल है जिसमें अधिकतर आक्सीजन के तीन भिन्न रूप हैं - आक्सीजन के परमाणु (O), आणविक आक्सीजन (O2) और ओज़ोन (O3)। इस वायुमंडल में कम मात्रा में हाइड्रोजन गैस भी मौजूद है।

## इन्हें भी देखें
* बृहस्पति (ग्रह)
* बृहस्पति के प्राकृतिक उपग्रह

## बाहरी कड़ियाँ
* "सौर मंडल के दृश्य" वेबसाईट का गैनिमीड पृष्ठ (अंग्रेज़ी में)

## सन्दर्भ


श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:हिन्दी विकि डीवीडी परियोजना
कलिस्टो (उपग्रह)

.
| rotation = synchronous
| axial_tilt = zero
| albedo = 0.22 (geometric)
| magnitude = 5.65 (opposition)
| temperatures=yes
| temp_name1 = K
| max_temp_1 = 165&nbsp;±&nbsp;5
| mean_temp_1 = 134&nbsp;±&nbsp;11
| min_temp_1 = 80&nbsp;±&nbsp;5
| atmosphere = yes
| surface_pressure = 7.5&nbsp;pbar
| atmosphere_composition = ~4&nbsp;cm&minus;3 carbon dioxideup to 2&nbsp;cm&minus;3 molecular oxygen(O2)
}}

**कलिस्टो** हमारे सौर मण्डल के पाँचवे ग्रह बृहस्पति का दूसरा सब से बड़ा उपग्रह है और यह पूरे सौर मंडल का तीसरा सब से बड़ा चन्द्रमा है (बृहस्पति के ही गैनिमीड और शनि के टाइटन के बाद)। इसका व्यास (डायामीटर) लगभग 4,820 किमी है, जो बुध ग्रह का 99% है लेकिन बुध से काफ़ी घनत्व होने के कारण इसका द्रव्यमान बुध का केवल एक-तिहाई है।

## अन्य भाषाओँ में
कलिस्टो को अंग्रेज़ी में "Callisto" लिखा जाता है। कलिस्टो प्राचीन यूनानी धार्मिक कथाओं में एक तरह की अप्सरा ("निम्प्फ़") थी।

## बनावट
[thumb|left|एक-के-अन्दर-एक घेरे वाला वाला [प्रहार क्रेटर बहुत विशाल है और करीब 3,800 किमी का व्यास रखता है]]
कलिस्टो लगभग बराबर मात्रा के पत्थर और पानी की बर्फ़ का बना हुआ है। मुमकिन है के इसके केंद्र में एक पत्थरीला गोला हो। यह भी संभव है के सतह से क़रीब 100 किमी की गहराई पर एक पानी का महासागर हो। कलिस्टो की सतह गाढ़े रंग की है और उसपर बहुत से प्रहार क्रेटर नज़र आते हैं। वैज्ञानिक अनुमान लगते हैं के यह सतह अरबों वर्षों पहले बनी थी और तब से बरक़रार है। कलिस्टो पर एक "वलहाला" नाम का विशाल प्रहार क्रेटर मशहूर है जिका व्यास (डायामीटर) लगभग 3,800 किमी है।

## विकिरण
वैसे तो बृहस्पति से बहुत ही भयंकर विकिरण (रेडियेशन) पैदा होती है, जिस से उसके आसपास कभी भी मनुष्यों का रह पाना मुश्किल लगता है (क्योंकि इस स्तर की विकिरण जानलेवा हो सकती है)। लेकिन बृहस्पति के इर्द-गिर्द परिक्रमा करते कलिस्टो की कक्षा कुछ ऐसी है के कलिस्टो पर विकिरण कम है। इसलिए वैज्ञानिक मानते हैं के भविष्य में यदि मानव बाहरी सौर मंडल में फैलेंगे तो कलिस्टो उनके लिए एक महत्वपूर्ण अड्डा हो सकता है।

## वायुमंडल
कलिस्टो का एक बहुत ही पतला वायुमंडल है जिसमें अधिकतर कार्बन डाईऑक्साइड और बहुत कम मात्रा में आणविक आक्सीजन (O2) मौजूद है।

## औपनिवेशिकरण
thumb|left| कलिस्टो पर एक काल्पनिक मानवीय अड्डा

## इन्हें भी देखें
* बृहस्पति (ग्रह)
* बृहस्पति के प्राकृतिक उपग्रह

## सन्दर्भ


## बाहरी कड़ियाँ
*"सौर मंडल के दृश्य" वेबसाईट का कलिस्टो पृष्ठ (अंग्रेज़ी में)
श्रेणी:प्राकृतिक उपग्रह
श्रेणी:बृहस्पति के प्राकृतिक उपग्रह
श्रेणी:सौर मंडल
श्रेणी:हिन्दी विकि डीवीडी परियोजना
आयो (उपग्रह)

**आयो** (Io), हमारे सौर मण्डल के पाँचवे ग्रह बृहस्पति का तीसरा सब से बड़ा उपग्रह है और यह पूरे सौर मंडल का चौथा सब से बड़ा चन्द्रमा है। आयो का व्यास (डायामीटर) 3,642 किमी है। बृहस्पति के चार प्रमुख उपग्रहों (गैनिमीड, कलिस्टो, आयो और यूरोपा) में यह बृहस्पति की सब से क़रीबी कक्षा में परिक्रमा करने वाला चन्द्रमा है। बृहस्पति के इतना समीप होने की वजह से उस ग्रह के भयंकर गुरुत्वाकर्षण से पैदा होने वाला ज्वारभाटा बल आयो को गूंथता रहता है जिस से इस उपग्रह पर बहुत से ज्वालामुखी हैं। सन् 2010 तक आयो पर 400 से भी अधिक सक्रीय ज्वालामुखी गिने जा चुके थे। पूरे सौर मंडल में और कोई वस्तु नहीं जहाँ आयो से ज़्यादा भौगोलिक उथल-पुथल हो रही हो। सौर मंडल के बाहरी चंद्रमाओं की बनावट में ज़्यादातर बर्फ़ की बहुतायत होती है लेकिन आयो पर ऐसा नहीं है। आयो अधिकतर पत्थरीले पदार्थों का बना हुआ है।

## अन्य भाषाओं में
आयो को अंग्रेज़ी में "Io" लिखा जाता है। आयो प्राचीन यूनानी धार्मिक कथाओं में ज़्यूस की प्रेमिका थी। ज़्यूस का यूनानी धर्म में वही स्थान है जो भारत में बृहस्पति का है। "ज्यूपिटर" ज़्यूस का रोमन नाम है।

## अकार और ढाँचा
thumb|200px|left|घूमते हुए आयो का चलचित्र - जो बड़ा लाल छल्ला नज़र आ रहा है वह "पेले" नामक ज्वालामुखी के इर्द-गिर्द घिरे गंधक के योगिकों से बना मलबा है
आयो पृथ्वी के चन्द्रमा से थोड़ा बड़ा है - उसका व्यास (डायमीटर) चन्द्रमा के व्यास से लगभग 5% अधिक है। आयो का ढाँचा पृथ्वी, शुक्र और मंगल जैसे पत्थरीले ग्रहों से मिलता-जुलता है। इसके बहरी भाग में सिलिकेट और भीतरी भाग में लोहा या लोहे और गंधक (सलफ़र) का मिश्रण है। यह अंदरूनी धातु का केन्द्रीय भाग आयो के द्रव्यमान का 20% है। गैलिलेओ यान से मिली जानकारी के अनुसार सतह के नीचे एक पिघले पत्थर (मैग्मा) की 50 किमी मोटी तह होने की सम्भावना है जिसका तापमान 1,200 डिग्री सेंटीग्रेड के आसपास है।

जब वैज्ञानिकों ने सबसे पहली बार आयो की सतह की तस्वीरें देखी उन्हें यह देखकर आश्चर्य हुआ के उसपर उल्कापिंडों के गिरने से बने प्रहार क्रेटर नहीं थे जबकि चन्द्रमा, मंगल, बुध और बृहस्पति के उपग्रहों पर ऐसे बहुत से क्रेटर हैं। उसके बजाए उन्हें एक लाल, पीली, हरी रंग-बिरंगी सतह दिखी। इसकी वजह यह थी के बृहस्पति, गैनिमीड, कलिस्टो और यूरोपा के ज्वारभाटा बल से आयो बुरी तरह गूंथा जाता है और उसपर कई ज्वालामुखियों से लावा उगलता रहता है। यह लावा क्रेटर भर देता है और पूरी ज़मीन पर गंधक (सलफ़र) के रंग-बिरंगे रासायनिक यौगिक फैला देता है। 

## इन्हें भी देखें
* बृहस्पति (ग्रह)
* बृहस्पति के प्राकृतिक उपग्रह

## बाहरी कड़ियाँ
* "सौर मंडल के दृश्य" वेबसाईट का आयो पृष्ठ (अंग्रेज़ी में)

## सन्दर्भ

श्रेणी:आयो (चंद्रमा)
श्रेणी:बृहस्पति के प्राकृतिक उपग्रह
श्रेणी:हिन्दी विकि डीवीडी परियोजना
नीला महादानव तारा

[thumb|right|गामा ओरायनिस (एक नीला महादानव), ऐल्गौल ए और [सूर्य|सूरज]]
**नीले महादानव तारे** वह महादानव तारे होते हैं जो 'O' या 'B' श्रेणी के तारे हों। इनमें आम तौर पर 10 से 50 सौर द्रव्यमान का द्रव्यमान होता है और इनका अर्धव्यास 25 सौर अर्धव्यास तक हो सकता है। यह ब्रह्माण्ड के सबसे गरम और सबे रोशन तारे होते हैं और कम तादाद में ही मिलते हैं। नीले माहादानव लाल महादानवों से छोटे अकार के होते हैं। क्योंकि इनका जीवनकाल बहुत छोटा होता है यह कम उम्र के खगोलीय समूहों में ही मिलते हैं, जैसे सर्पिल गैलेक्सियों की भुजाओं में, बेढंगी गैलेक्सियों में और खुले तारागुच्छों में. सर्पिल गैलेक्सियों के केन्द्रों, अंडाकार गैलेक्सियों और गोल तारागुच्छों में यह कम ही नज़र आते हैं क्योंकि वह ढाँचे बहुत लम्बे अरसे के निर्माण क्रम के बाद ही तैयार होते हैं और उतने अरसे में नीले महादानव खप जाते हैं। 

नीले महादानव का एक बड़ा मश्हूर उदहारण शिकारी तारामंडल में स्थित राइजॅल (राजन्य तारा) है जिसमें सूरज से 20 गुना द्रव्यमान और 60,000 गुना चमक है। नीले महादानावों की संख्या भले ही कम हो, लेकिन उनकी चमक ऐसी तीख़ी होती है की बहुत से तो बिना दूरबीन के पृथ्वी से देखे जा सकते हैं। 

बहुत बड़े आकार के तारे अक्सर अपनी मृत्यु के क़रीब आकर नीले माहादानव बन जाते हैं। ऐसे तारों में नाभिकीय अभिक्रिया (न्युक्लेयर रीऐकशन) धीरे हो जाती हैं और तारा सिकुड़ जाता है। इसका नतीजा यह होता है के अब एक पहले से कई छोटी अकार की सतह से पहले के लगभग बराबर ऊर्जा निकल रही होती है जिस से उस सतह का तापमान बहुत बढ़ जाता है। जिन लाल महादानवों की नाभिकीय अभिक्रियाएँ धीमी हो जाती हैं उनके साथ ऐसा ही होता है। लाल महादानवों से हर समय एक घनी गैस की आंधी निकलती रहती है जो अपने घनेपन की वजह से बहुत धीमी रफ़्तार रखती है। इसके विपरीत नीले महादानावों से एक कम घनी लेकिन बहुत तेज़ आंधी निकलती है। जब कोई लाल महादानव नीला महादानव बनता है तो नीले महादानव की तेज़ अंधी पुराने लाल महादानव की धीमी आंधी से जा टकराती है और एक गैस का जमावड़ा तारे के इर्द-गिर्द एक महीन गोले के रूप में बन जाता है। लगभग सारे ही नीले महादानवों के इर्द-गिर्द ऐसे गोले देखे गए हैं जो इस बात का सबूत है के वे सारे कभी लाल महादानव थे। 

## इन्हें भी देखें
* महादानव तारे
* लाल महादानव तारे
* तारों का श्रेणीकरण

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
लाल महादानव तारा

[thumb|right|लाल महादानव [ज्येष्ठा तारा (अन्तारॅस) और सूरज में तुलना - टूटी लकीर से बना गोला मंगल की कक्षा (ऑर्बिट) दर्शाता है - एक छोटा लाल दानव तारा स्वाती (आर्कत्युरस) भी दिखाया गया है]]
**लाल महादानव तारे** वह महादानव तारे होते हैं जो 'K' या 'M' श्रेणी के तारे हों। यह ब्रह्माण्ड में व्यास (डायामीटर) के अनुसार सब से बड़े तारे होते हैं, हालांकि द्रव्यमान के अनुसार नहीं। आद्रा (बीटलजूस) ऐसे तारे का उदहारण है। जिन तारों का शुरू में द्रव्यमान 10 सौर द्रव्यमान से अधिक हो वह अपना हाइड्रोजन इंधन ख़त्म करने के बाद हीलियम का नाभिकीय संलयन (न्यूक्लीयर फ़्युज़न) करना आरम्भ कर देते हैं। इस चरण में वह लाल महादानव बन जाते हैं। इन तारों का सतही तापमान काफ़ी कम होता है (3500-4500 कैल्विन) और इनका आकार बहुत ही बड़ा हो जाता है। ज़्यादातर लाल दानवों का व्यास सूरज से 200-800 गुना अधिक होता है। इनका जीवनकाल लगभग 10 करोड़ वर्ष का होता है और ऐसे तारे अक्सर झुंडों में मिलते हैं।

## इन्हें भी देखें
* महादानव तारे
* नीले महादानव तारे
* तारों का श्रेणीकरण

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
स्वाति तारा

|- bgcolor="#FFFAFA"
| Note (category: variability): || H and K emission vary.

**स्वाति** या **आर्कट्युरस** (Arcturus) ग्वाला तारामंडल में स्थित एक नारंगी रंग का दानव तारा है। इसका बायर नाम "अल्फ़ा बोओटीस" (α Boötis) है। यह आकाश का तीसरा सब से चमकीला तारा है। इसका सापेक्ष कान्तिमान (चमक) -0.04 मैग्निट्यूड है। स्वातिपृथ्वी से 36.7 प्रकाश-वर्ष की दूरी पर है और हमारे सूरज से 25.7 गुना व्यास (डायामीटर) रखता है। इसका सतही तापमान 4,300 कैल्विन अनुमानित किया जाता है। स्वाति के अध्ययन से यह शंका पैदा हो गयी है के इसका द्वितारा होने की सम्भावना है जिसमें इसका साथी तारा इस से 20 गुना कम चमक वाला है, लेकिन यह अभी पूरी तरह प्रमाणित नहीं हुआ है।

## इन्हें भी देखें
* ग्वाला तारामंडल
* लाल दानव तारा
* दानव तारा
* सबसे रोशन तारों की सूची

## सन्दर्भ

श्रेणी:तारे
श्रेणी:दानव तारे
श्रेणी:हिन्दी विकि डीवीडी परियोजना
श्रेणी:ग्वाला तारामंडल
श्रेणी:के-प्रकार दानव तारे
ग्वाला तारामंडल

**ग्वाला** या **बोओटीस** (अंग्रेज़ी: Boötes) तारामंडल खगोलीय गोले के उत्तरी भाग में दिखने वाला एक तारामंडल है। यह 0° और +60° के झुकाव और 13 से 16 घंटे के दायां आरोहण पर स्थित है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। इस तारामंडल में आकाश का तीसरा सब से रोशन तारा, स्वाती (आर्कट्युरस), सम्मिलित है। पुरानी खगोलशास्त्रिय पुस्तकों में इसे अक्सर एक ग्वाले या चरवाहे के रूप में दर्शाया जाता था, जिसके हाथ में दो कुत्तों के पत्ते हैं।

## तारे
ग्वाले तारामंडल में पंद्रह मुख्य तारे हैं, हालांकि वैसे इसमें 59 तारों को बायर नाम दिए जा चुके हैं। इसके "τ बोओटीस" (Tau Boötis) तारे के इर्द-गिर्द एक गैस दानव ग्रह परिक्रमा कर रहा है जो चौथा खोजा गया ग़ैर-सौरीय ग्रह था। इस तारामंडल के मुख्य तारे इस प्रकार हैं -

## इन्हें भी देखें
* तारामंडल

## सन्दर्भ

श्रेणी:तारामंडल
श्रेणी:हिन्दी विकि डीवीडी परियोजना
*
जाइव (नृत्य)

अंगूठाकार|जाइव
: *यह लेख बालरूम नृत्य शैली के विषय में है। * *अन्य नृत्यों, जो "जाइव" के नाम से जाने जाते हैं, के लिये देखिये, जाइव.* 
बॉलरूम नृत्यकला में, **जाइव** 4/4 समय में नृत्य की एक शैली है जो संयुक्त राज्यों में 1930 के दशक के प्रारंभ में अफ्रीकी- अमरीकियों से शुरू हुई थी। इसे मूल रूप से कैब कैलोवे द्वारा 1934 में 'जाइव' के नाम से जनता के सामने प्रस्तुत किया गया था। यह स्विंग नृत्य के एक प्रकार, जिटरबग का एक जीवंत और बेहिचक रूप है। ग्लेन मिलर ने 1938 में "डुइंग द जाइव" नामक गीत के साथ अपने खुद का जाइव नृत्य प्रस्तुत किया जो कभी लोकप्रिय नहीं हुआ।

जाइव पांच अंतर्राष्ट्रीय लैटिन नृत्यों में से एक है प्रतियोगिता के समय यह नृत्य 176 बीट प्रति मिनट की गति से नाचा जाता है, हालांकि कुछ मामलों में इसे घटाकर 128 से 160 बीट प्रति मिनट पर ले आया जाता है।

इसके अधिकांश मूलभूत नमूने पूर्वी तट के स्विंग के नमूनों के समान होते हैं और मुख्य भिन्नता तिहरे कदमों (चेस) की उच्च रूप से संकुचित लय में होती है, जो ईसीएस में सीधे आठवों का प्रयोग करती है और जाइव में कठिन स्विंग का प्रयोग करती है।

## इतिहास
1930 और 1940 के दशकों में स्विंग संगीत बजाने वाले जाज़ संगीतकारों के लिए "जाइव" एक बकवास या मूर्खतापूर्ण बातचीत की अभिव्यक्ति थी।

अमरीकी सिपाही लिंडी हॉप/जिटरबर्ग को यूरोप में 1942 के आसपास लेकर आए, जहां यह नृत्य युवाओं में तेजी से लोकप्रिय हो गया। संयुक्त राज्यों में स्विंग शब्द नृत्य के लिए प्रयुक्त होने वाला सबसे आम शब्द बन गया। इंगलैंड में तकनीक में विविधताओँ के कारण बूगी-वूगी और स्विंग बूगी जैसी शैलियों की उत्पत्ति हुई, तथा "जाइव" धीरे-धीरे एक जातक नाम बनता गया।

युद्ध के बाद, बूगी लोकप्रिय संगीत का एक मुख्य प्रकार बन गया। लेकिन, यह कभी एक विदेशी, भौंडे नृत्य के रूप में आलोचना से परे नहीं था। बॉलरूम नृत्य के मशहूर गुरू एलेक्स मूर ने कहा कि उन्होंने "कभी इससे बदसूरत कोई चीज नहीं देखी थी". अंग्रेजी प्रशिक्षकों ने एक शिष्ट और जीवंत बालरूम जाइव का विकास किया, जिसमें जरा से धीमे संगीत पर नृत्य किया जाता था। 1968 में इसे अंतर्राष्ट्रीय प्रतिस्पर्धाओं में पांचवे लैटिन नृत्य के रूप में अपना लिया गया। 1990 के दशक से वर्तमान में बालरूम जाइव का आधुनिक रूप एक बहुत ही प्रसन्न और बॉपी नृत्य का है, जिसमें घुटनों को उठाने और कूल्हों को मोड़ने या झटकने की क्रिया अकसर होती है।

## मूलभूत कदम
मूलभूत कदम (मूलभूत जाइव) एक छह बीट वाला नमूना है, जिसमें वजन में आठ बदलाव होते हैं।
:नेता: सामान्यतया पुरूष
* 1 2 गिनता है - झटकने वाला कदम: बाएं पांव का कदम पीछे, दायां पांव *3 ए4 गिनता है - चेस बाईं
* 5 ए6 गिनता है - चेस दाईं ओर
:शिष्य भी ऐसे ही कदम उठाता है: सामान्यतया स्त्री

स्थिर हाथ वाली जाइव - परम एसजेएच के लिए जांचसूची:
एफ - चेहरा. चेहरा भावहीन होना चाहिये। 
ए - भुजाएं. भुजाएं शरीर का एकमात्र हिलने वाला भाग होनी चाहिये। 
एस - स्टेशनरी. शरीर का शेष भाग पूरी तरह से स्थिर होना चाहिये। 
टी - तृतीयक गुण. अन्य कोई भी ध्वनियां या कार्य-कलाप नहीं होने चाहिये।

## बाहरी कड़ियाँ
* जाइव प्रदर्शन वीडियो 
* Jive-Dance.com- जाइव, जाइव संगीत और गानों और जाइव शिक्षण कहां लें पर सुचना.

## सन्दर्भ

जाइव]

श्रेणी:बॉलरूम नृत्य
श्रेणी:लैटिन नृत्य
श्रेणी:स्विंग नृत्य
तेरह उपनिवेश

thumb|तेरह उपनिवेश (इस नक़्शे में गाढ़े गुलाबी रंग वाले क्षेत्र)
**तेरह उपनिवेश** (अंग्रेज़ी: Thirteen Colonies) वे ब्रिटिश उपनिवेश थे जो पूर्वी उत्तर अमेरिका के अंध महासागर के तट पर सन् 1607 से 1733 तक स्थापित किये गए। इन उपनिवेशों ने 1776 में ब्रिटेन से स्वतंत्रता का ऐलान किया और केवल उपनिवेश न रहकर संयुक्त राज्य अमेरिका के राज्य बन गए। यही वजह है के आधुनिक अमेरिकी ध्वज में 13 लाल और सफ़ेद धारियाँ हैं और मूल अमेरिकी झंडे में 13 तारे थे।

## उपनिवेश
यह तेरह उपनिवेश थे - डॅलावेर, पॅनसिल्वेनिया, न्यू जर्ज़ी, जोर्जिया, कन्नॅटिकट, मैसाच्यूसॅट्स बे, मॅरिलन्ड, दक्षिण कैरोलाइना, न्यू हैम्शर, वर्जिन्या, न्यू यॉर्क, उत्तर कैरोलाइना और रोड आयलॅन्ड व प्रॉविडॅन्स। प्रत्येक उपनिवेश ने स्वशासन की अपनी प्रणाली विकसित की। किसान स्वयं ही की स्थानीय और प्रांतीय सरकार का चुनाव करते और स्थानीय निर्णायक मंडल में सेवा प्रदान करते। वर्जीनिया, कैरोलाइना और जॉर्जिया जैसे कुछ उपनिवेशों में अफ्रीकी गुलामों की संख्या भी अधिक थी। 1760 और 1770 के दशकों में कर (टैक्स) पर हुए विरोध के दौर के बाद सभी उपनिवेश राजनीतिक और सैन्य तौर पर ब्रिटिश सरकार के विरुद्ध एकजुट हो गए और मिलकर अमेरिकी क्रांतिकारी युद्ध (1775-1783) लड़ा। सन् 1776 में, उन्होंने अपनी स्वतंत्रता की घोषणा की और पेरिस संधि (1783) पर हस्ताक्षर कर उस लक्ष्य को प्राप्त किया। स्वतंत्रता से पहले, यह तेरह उपनिवेश ब्रिटिश अमेरिका के दो दर्जन अलग-अलग कालोनियों में बटे थे। ब्रिटिश वेस्ट इंडीज, न्यूफाउंडलैंड, क्युबेक, नोवा स्कॉटिया और पूर्व और पश्चिम फ्लोरिडा के प्रांत समूचे युद्ध के दौरान राजशाही के प्रति वफादार रहे।

## विकास

Image:British Colonies in North America c1750 v2.png|उत्तरी अमेरिका के ब्रिटिश उपनिवेश, *लगभग* 1750. 1: न्यूफाउंडलैंड; 2: नोवा स्कॉटिया; 3: तेरह उपनिवेश; 4: बरमूडा; 5: बहामास; 6:ब्रिटिश होन्डुरास (जो 1750 में स्पेनिश स्पेनी था : 1798 में ब्रिटिश बना); 7: जमैका; 8: ब्रिटिश लीवार्ड आइलैंड्स और बारबाडोस। 
Image:British colonies 1763-76 shepherd1923.PNG|उत्तरी अमेरिका के उपनिवेश 1763&ndash;76, क्षेत्रीय दावों को को चित्रित करते हुए। 
Image:Map of territorial growth 1775.svg|1775 में, ब्रिटिश इस नक्शे के लाल और गुलाबी क्षेत्रों पर अधिकार का दावा किया और स्पेन ने नारंगी क्षेत्रों का दावा किया। लाल क्षेत्र सभ्यता दर्शाता है; जो समुद्र के 50 मील के दायरे में सबसे भारी आबादी वाला था। 
Image:United_States_land_claims_and_cessions_1782-1802.png|औपनिवेशिक चार्टर के आधार पर राज्य भूमि पर किये गए दावे, जो की बाद में अमेरिकी सरकार को अर्पित कर दिए गए, 1782&ndash;1802। 


## इन्हें भी देखें
* अमेरिकी स्वतंत्रता की घोषणा
* संयुक्त राज्य अमेरिका
* उपनिवेश

श्रेणी:संयुक्त राज्य अमेरिका
श्रेणी:हिन्दी विकि डीवीडी परियोजना
थॉमस पेन

thumb|थॉमस पेन
**थॉमस पेन** (अंग्रेज़ी: Thomas Paine, जन्म: 9 फ़रवरी 1737, देहांत: 8 जून 1809) एक लेखक, अविष्कारक, बुद्धिजीवी, क्रांतिकारी और संयुक्त राज्य अमेरिका के राष्ट्रपिताओं में से एक थे। उनका जन्म इंग्लैण्ड के नॉर्फ़क काउंटी (ज़िले) के थ़ॅटफ़र्ड शहर में हुआ था और सन् 1774 में वे इंग्लैण्ड छोड़ अमेरिका में जा बसे। उन्होंने सन् 1776 की अमेरिकी क्रांति में अहम भूमिका निभाई। उन्होने अमेरिका में क्रांति की उठती लहर को अपनी लिखाई के ज़रिये अपनी राजनैतिक सोच का ढाँचा दिया। उनकी दो सब से प्रभावशाली लिखईयाँ थीं -
* "आम सूझबूझ" (Common Sense, कॉमन सॅन्स) नाम की पुस्तिका जिसमें अमेरिका की ब्रिटेन से आज़ादी की दलील दी गई
* "अमेरिकी बवंडर" (The American Crisis, द अमॅरिकन क्राइसिस) नाम की पत्रिकाएँ जो 1776-1783 तक चलीं और जिनमें अमेरिका की क्रांति की भारी हिमायत की गई
"कॉमन सॅन्स" अमेरिका में स्वतंत्रता के लिए जागरूकता लाने में इतनी कामयाब हुई के जॉन ऐडम्स (अमेरिका के दूसरे राष्ट्रपति) ने कहा के "कॉमन सॅन्स के लेखक की क़लम के बिना वाशिंगटन का तलवार उठाना बेकार जाता"।

## इन्हें भी देखें
* अमेरिकी स्वतंत्रता की घोषणा
* संयुक्त राज्य अमेरिका
* पेन पर अनमोल विचार 

श्रेणी:अमेरिकी राजनीतिज्ञ
श्रेणी:हिन्दी विकि डीवीडी परियोजना
जॉन ऐडम्स

right|thumb|300px|जॉन ऐडम्स
**जॉन ऐडम्स** (१७३५-१८२६) प्रसिद्ध विद्वान्, सफल विधिज्ञ तथा संयुक्त राज्य अमेरिका के दूसरे राष्ट्रपति थे। इनका कार्यकाल १७९७ से १८०१ तक था। ये फ़ेडरलिस्ट पार्टी से थे।

## परिचय
जॉन ऐडम्स का जन्म ३० अक्टूबर १७३५ को मेसाचूसेट्स के ब्रेनट्री नामक स्थान में हुआ। इनके पिता कृषक थे। उनके ज्येष्ठ पुत्र जॉन क्विन्सी ऐडम्स भी संयुक्त राज्य अमरीका के राष्ट्रपति हुए।

जॉन ने संविधान विशेषज्ञ के रूप में अपनी समसामयिक घटनाओं को प्रभावित किया। सर्वप्रथम ह्विग दल के नेता के रूप में १७६५ के स्टैंप ऐक्ट का विरोध करने में अपनी कर्मठता तथा सक्रियता का परिचय दिया। दिसंबर, १७६५ में राज्यपाल तथा परिषद् के समक्ष भाषण देते हुए उन्होंने ब्रिटिश संसद् में मेसाचूसेट्स का प्रतिनिधान न होने के आधार पर स्टैंप ऐक्ट को अवैध घोषित किया। तथापि १७९८ में उन्होंने बोस्टन हत्याकांड के अभियुक्त ब्रिटिश सैनिकों का पक्ष लेकर उन्हें बचाने का सफल प्रयास किया। अपनी सत्यनिष्ठा तथा न्यायप्रियता के कारण वह मेसाचूसेट्स लोकसभा के सदस्य निर्वाचित हुए।

जॉन ऐडम्स फ़िलाडेल्फ़िया की प्रथम महाद्वीपीय महासभा के निर्वाचित प्रतिनिधि थे। वे स्वतंत्रता की घोषणा करनेवाली समिति के भी सदस्य थे। ऐडम्स नवंबर, १७७८ तक कांग्रेस में रहे और इस अवधि में वे वैदेशिक संबंध समिति के सदस्य तथा युद्धसामग्री बोर्ड के अध्यक्ष रहे और अनेक बार यूरोप के विदेशों में उन्होंने स्वदेश का प्रतिनिधान किया।

१७८५ में ऐडम्स इंग्लैंड के प्रथम राजदूत नियुक्त हुए। क्रांति के उपरांत शांतिकाल की गंभीर स्थिति से उत्पन्न दुर्व्यवस्थाओं ने उनको रूढ़िवादी बना दिया तथापि अपनी रचना संयुक्त राज्य के संविधान के एक प्रतिवाद में वह कुलीन तंत्र के संरक्षक के रूप में प्रकट होते हैं। इस परिवर्तन का उनकी लोकप्रियता पर अच्छा प्रभाव नहीं पड़ा। ऐडम्स पहले संयुक्त राज्य अमरीका के उपराष्ट्रपति, फिर १७९६ में राष्ट्रपति चुने गए। वे संघवादी दल के निर्माताओं में से थे। ऐडम्स के राष्ट्रपतित्व काल के चार वर्ष (१७९७-१८०१) कुछ ऐसी जटिल और विलक्षण घटनाओं से संबद्ध रहे कि उनके भार से उनका भावी जीवन अत्यधिक विषादमय हो गया। जॉन एडम्स 1 नवंबर “1800” में व्हाइट हाउस में रहने वाले अमेरिका के पहले राष्ट्रपति बने। विदेशी तथा राजद्रोह संबंधी कानूनों के पास होने से संघवादी दल को अत्यधिक विरोध और क्षति सहनी पड़ी। स्वयं दल के अंतरंग संगठन में भी पारस्परिक मतभेद तथा दलबंदी प्रारंभ हो गई। ऐडम्स और हैमिल्टन एक दूसरे के विरोधी हो गए। ऐडम्स सुयोग्य, सच्चे तथा निर्भीक व्यक्ति थे परंतु अपनी उग्र व्यावहारिकता तथा विवेकहीनता के कारण अपनी अध्यक्षता में संघवादी दल को संगठित रखने में असमर्थ रहे; यहाँ तक कि इनके अपने मंत्रिमंडल के सदस्य भी ऐडम्स के बजाय हैमिल्टन को अपना नेता मानने लगे।

यद्यपि १८०० में राष्ट्रपति पद के लिए उनको दोबारा मनोनीत किया गया परंतु अपने शक्तिशाली विपक्षी टामस जेफ़र्सन से उन्हें हार खानी पड़ी। अपनी पराजय से उनको गहरी पीड़ा पहुँची। तदुपरांत उन्होंने राजनीति से अपना हाथ खींच लिया और विषादपूर्ण जीवन व्यतीत करते रहे। ४ जुलाई १८२६ को स्वतंत्रता की घोषणा की ५० वी वर्षगाँठ के अवसर पर क्विन्सी नामक स्थान में ऐडम्स का देहावसान हुआ।

श्रेणी:अमेरिका के राष्ट्रपति
श्रेणी:हिन्दी विकि डीवीडी परियोजना
संयुक्त राज्य अमेरिका के राष्ट्रपिता

[thumb|28 जून 1776 को [संयुक्त राज्य की स्वतंत्रता का घोषणापत्र|स्वतंत्रता घोषणापत्र के प्रारूप (ड्राफ़्ट) की प्रस्तुति]]
thumb|सन् 1789 में अमेरिका के संविधान के लिए आयोजित हस्ताक्षर सभा का दृश्य
**संयुक्त राज्य अमेरिका के राष्ट्रपिता** उन राजनैतिक नेताओं और अन्य हस्तियों को कहा जाता है जिन्होंने अमेरिकी क्रान्ति में अमेरिका के स्वतंत्रता घोषणापत्र पर हस्ताक्षर किया हो, अमेरिकी संविधान को तैयार करने में योगदान दिया हो या कोई अन्य अहम भूमिका निभाई हो। अलग-अलग स्रोतों में इन राष्ट्रपिताओं के नाम भी अलग-अलग बताए जाते हैं। अमेरिकी इतिहासकार रिचर्ड मोरिस ने अपनी 1973 में छपी पुस्तक "*वह सात जिन्होंने हमारी तकदीरें बनाई: राष्ट्रपिताओं का क्रन्तिकारी रूप*" में सात व्यक्तियों के छोटे से समूह को अमेरिका के असली राष्ट्रपिताओं का दर्जा दिया है -
* बेंजामिन फ्रैंकलिन (1706-1790) - राजनीतिज्ञ, वैज्ञानिक, आविष्कारक, राजदूत
* जार्ज वाशिंगटन (1732-1799) - अमेरिका के पहले राष्ट्रपति, अमेरिकी क्रांतिकारी फ़ौज के सर्वोच्च सेनापति
* जॉन ऐडम्स (1735-1826) - राजनीतिज्ञ, राजदूत, अमेरिका के दूसरे राष्ट्रपति
* थामस जेफरसन (1743-1826) - स्वतंत्रता घोषणापत्र के मुख्य लेखक, अमेरिका के तीसरे राष्ट्रपति, दार्शनिक, राजनीतिज्ञ
* जॉन जे (1745-1829) - अमेरिका के पहले मुख्य न्यायाधीश, राजनीतिज्ञ, राजदूत, दासप्रथा के विरोधी
* जेम्ज़ मैडिसन (1751-1836) - अमेरिकी संविधान के मुख्य पिता ("अमेरिका के आंबेडकर"), "अधिकारों की सूची" (बिल ऑफ़ राइट्स) के लेखक, चौथे अमेरिकी राष्ट्रपति
* ऐलॅक्सैण्डर हैमिलटन (1755-1804) - अमेरिकी ख़ज़ाने के पहले सचिव (वित्त सचिव), अर्थशास्त्री, राजनीतिज्ञ

## अंग्रेज़ी में
अंग्रेज़ी में "संयुक्त राज्य अमेरिका के राष्ट्रपिताओं" को "फ़ाउन्डिन्ग फ़ादर्ज़ ऑफ़ अमेरिका" (Founding Fathers of America) कहा जाता है।

## इन्हें भी देखें
* संयुक्त राज्य अमेरिका
* अमेरिकी स्वतंत्रता की घोषणा

श्रेणी:संयुक्त राज्य अमेरिका
श्रेणी:अमेरिकी राजनीतिज्ञ
श्रेणी:हिन्दी विकि डीवीडी परियोजना
ऑरेगॉन संधि

thumb|उन मतभेद वाले इलाक़ों का नक़्शा जिन्हें ऑरेगॉन संधि ने सुलझा दिया
**ऑरेगॉन संधि** यूनाइटेड किंगडम (ब्रिटेन) और संयुक्त राज्य अमेरिका के दरमयान 15 जून 1846 को की गई एक संधि है जिसके ज़रिये उत्तर अमेरिका महाद्वीप के उत्तरपश्चिमी ऑरेगॉन इलाक़े में इन दोनों के बीच चल रहे मतभेद को सुलझाया गया। इस क्षेत्र पर "1818 की संधि" के बाद दोनों देशों का मिला-जुला क़ब्ज़ा था। ऑरेगॉन संधि पर हस्ताक्षर होने के बाद इस क्षेत्र में ब्रिटिश-नियंत्रित कनाडा और अमेरिका की सीमा 49 डिग्री उत्तर की अक्षांश रेखा पर निर्धारित की गई।

## इन्हें भी देखें
* ऑरेगॉन
* ब्रिटिश कोलम्बिया
* कनाडा
* संयुक्त राज्य अमेरिका

श्रेणी:संयुक्त राज्य अमेरिका
श्रेणी:संयुक्त राज्य अमेरिका की संधियाँ
श्रेणी:हिन्दी विकि डीवीडी परियोजना
मिरैन्डा चेतावनी

thumb|300px|अमेरिका-मेक्सिको सीमा पर अमेरिकी सुरक्षाकर्मी एक नशीले पदार्थों के वाहन के इल्ज़ाम पर गिरफ़्तार किये जा रहे व्यक्ति को "मिरैन्डा चेतावनी" पढ़ रहा है
**मिरैन्डा चेतावनी** या **मिरैन्डा अधिकार** (अंग्रेज़ी: Miranda warning या Miranda rights) एक सूचना है जो संयुक्त राज्य अमेरिका में पुलिस को हर उस व्यक्ति को देनी होती है जिसे हिरासत में ले लिया गया हो। इसके अंतर्गत गिरफ़्तार किये गए व्यक्ति को किसी भी प्रकार की पूछताछ से पहले यह चेतावनी देनी होती है। 

## चेतावनी के शब्द
हालाँकि मिरैन्डा चेतावनी के शब्दों में जगह-जगह पर थोड़ा अंतर है, फिर भी इसका आम रूप कुछ इस प्रकार है -
::**अंग्रेज़ी**: You have the right to remain silent. Anything you say or do can and will be held against you in the court of law. You have the right to speak to an attorney. If you cannot afford an attorney, one will be appointed for you. Do you understand these rights as they have been read to you?
::**हिन्दी अनुवाद**: तुम्हे ख़ामोश रहने का अधिकार है। तुम जो कुछ कहोगे या करोगे उसका प्रयोग अदालत में तुम्हारे ख़िलाफ़ किया जा सकता है और किया जाएगा। तुम्हें अपने वकील से सलाह करने का अधिकार है। अगर तुम्हारे पास वकील करने के पैसे नहीं हैं तो सरकार तुम्हारे लिए एक वकील रखेगी। क्या तुम्हें अपने यह अधिकार समझ आ गए हैं?

## मिरैन्डा अधिकारों का जन्म
सन् 1966 में अमेरिका के सर्वोच्च न्यायलय (सुप्रीम कोर्ट) में "मिरैन्डा बनाम ऐरिज़ोना" नाम के एक मुक़द्दमे की सुनवाई हुई। अमेरिका के ऐरिज़ोना राज्य में अर्नेस्टो आर्टूरो मिरैन्डा नाम के एक आदमी ने एक 18 वर्षीय लड़की का अपहरण कर के उसका बलात्कार किया। लड़की के भाई ने उसके ट्रक के नंबर पहचानकर पुलिस को उसे पकड़वाने में मदद की। गिरफ़्तारी के बाद पुलिस ने दो घंटे तक उस से सवाल किये जिसके बाद मिरैन्डा ने अपने अपराध मानते हुए इक़बालनामे पर हस्ताक्षर कर दिए। 

जब मिरैन्डा का मुक़द्दमा ऐरिज़ोना की अदालत में पहुँचा तो मिरैन्डा के वकील (ऐल्विन मूर) ने कहा के पुलिस ने ज़ोर-ज़बरदस्ती से मिरैन्डा से अपराध क़बूल करवाया है और इक़बालनामे में मिरैन्डा द्वारा दी गयी अपराध के बारे में जानकारी को नहीं देखा जाना चाहिए। अदालत ने यह दलील नहीं मानी और इक़बालनामे के आधार पर मिरैन्डा को 20-30 साल की सज़ा सुनवा दी। मिरैन्डा के वकील ने अमेरिकी सुप्रीम कोर्ट में अपील की याचिका डाली। उस अदालत ने कहा के पूछताछ में ज़बरदस्ती वर्जित है और "अगर व्यक्ति ख़ामोश रहना चाहे तो पूछताछ फ़ौरन बंद की जानी चाहिए ... अगर व्यक्ति बोले के उसे वकील चाहिए तो पूछताछ तब तक बंद रहनी चाहिए जब तक उसका वकील भी वहाँ मौजूद न हो और वह अपने वकील से सलाह-मशवरा न कर सके।" सुप्रीम कोर्ट ने ऐरिज़ोना की अदालत द्वारा सुनाई गई सज़ा ख़ारिज कर दी। पुलिस ने फिर नए सिरे से मिरैन्डा पर मुक़द्दमा चलाया जिसमें उसके इक़बालनामे का बिलकुल प्रयोग नहीं किया गया। इस बार पुलिस फिर केस जीत गई और मिरैन्डा को जेल हो गई।

इस मुक़द्दमे के बाद से अमेरिका में पुलिस गिरफ़्तारी के समय यह अधिकार हिरासत में लिए जा रहे व्यक्ति को सुनाती है ताकि बाद में उससे पूछताछ के ज़रिये इकठ्ठे किये गए सबूतों को अदालत में प्रयोग करने में कोई कठिनाई न पेश आये।

## इन्हें भी देखें
* दंड
* गिरफ़्तारी

## सन्दर्भ


श्रेणी:न्याय
श्रेणी:संयुक्त राज्य अमेरिका
श्रेणी:हिन्दी विकि डीवीडी परियोजना
क्लीशे

**क्लीशे** या **घिसा-पिटा** या **पिष्टोक्ति** एक ऐसा वाक्य, विचार, या कला का तत्त्व होता है जो बहुत अधिक प्रयोग होने की वजह से अपना मूल अर्थ खो चूका हुआ। अक्सर यह ऐसी चीजें होती हैं जो आरम्भ में बहुत अर्थपूर्ण, नवीन या नाज़ुक समझी जाती हों।

उदहारण के लिए एक प्रेमी का अपनी प्रेमिका से कहना के "मै तुम्हारे लिए तारे तोड़ लाऊँगा" किसी ज़माने में बहुत अर्थ रखता था लेकिन अब एक क्लिशे बनकर अर्थहीन हो चुका है। इसी तरह भारतीय राजनीति में "हमारा उद्देश्य ग़रीबों की मदद करना है" एक घिसा-पिटा नारा बन चुका है। कला में ऐसे तत्वों का इस्तेमाल करना नौसिखिये या मध्यम-स्तरीय होने की निशानी माना जाता है। यह ज़रूरी नहीं है के क्लिशे का प्रयोग हमेशा झूँठ या धूर्तता दिखलाता है - यह सच्चाई और इमानदारी से भी प्रयोग हो सकता है। लेकिन सुनने या देखने वाले के लिए घिसी-पिटी चीज़ में आश्चर्य या भावुकता नहीं उत्पन्न होती। उदाहरण के लिए किसी फ़िल्म में "मैं तुम्हारे बच्चे की माँ बनने वाली हूँ" का वाक्य सच्चाई से भी कहा जाए तो भी उपहास का विषय बन चुका है।

## शब्द की उत्पत्ति
"घिसे-पिटे" को अंग्रेज़ी में "क्लीशे" (cliché) कहा जाता है, जो फ़्रांसिसी से लिया गया शब्द है। लेकिन माना जाता है के यह शब्द मूलतः किसी भी भाषा का नहीं है। जब काग़ज़ पर प्रेस की छपाई नयी-नयी आरम्भ हुई थी तो एक प्लेट पर मुद्राक्षरों (लोहे के अक्षरों) को एक-एक कर के जोड़ने से वाक्य बनाए जाते थे जिनसे फिर हज़ारों पन्नों पर छपाई की जाती थी। लोहे के अक्षरों से ऐसे वाक्यों को बनाने में "क्लिशे" से मिलती-जुलती आवाज़ आती थी। इस वजह से कला और साहित्य की दुनिया में जो चीज़ हज़ारों बार थोक में प्रयोग हो उसे 'क्लिशे' कहा जाने लगा।

ध्यान रहे के व्याकरण के नज़रिए से "घिसा-पिटा" एक विशेषण है और संज्ञा कभी नहीं होता (यानि "यह वाक्य एक घिसा-पिटा है" ग़लत प्रयोग होगा और "यह वाक्य एक घिसा-पिटा वाक्य है" सही प्रयोग होगा)। इसके विपरीत "क्लिशे" एक विशेषण भी हो सकता है और एक संज्ञा भी। "यह वाक्य एक क्लिशे है" सही प्रयोग है। "यह वाक्य एक क्लिशे वाक्य है" भी सही है।

## इन्हें भी देखें
* मुद्राक्षर

## सन्दर्भ


श्रेणी:साहित्य
श्रेणी:कला
श्रेणी:हिन्दी विकि डीवीडी परियोजना
निशाचरता

[thumb|[उल्लू एक निशाचरी प्राणी है]]
**निशाचरता** कुछ जानवरों की रात को सक्रीय रहने की प्रवृति को कहते हैं। निशाचरी जीवों में उल्लू, चमगादड़ और रैकून जैसे प्राणी शामिल हैं। कुछ निशाचरी जानवरों में दिन और रात दोनों में साफ़ देखने की क्षमता होती है लेकिन कुछ की आँखें अँधेरे में ही ठीक से काम करती हैं और दिन के वक़्त चौंधिया जाती हैं। 

## राक्षसों के लिए प्रयोग
रात में जगने वाले मनुष्यों को निशाचर भी कहा गया है। प्राचीन कथाओं में राक्षसों को भी रात में सक्रीय रहने वाले जीव बताया जाता था, इसलिए कभी-कभी "निशाचर" का अर्थ "राक्षस" निकाला जाता था, जैसा की मैथिलीशरण गुप्त की "पंचवटी" नाम की कविता में देखा जा सकता है -
:"*वीर-वंश की लाज यही है, फिर क्यों वीर न हो प्रहरी, विजन देश है निशा शेष है, निशाचरी माया ठहरी॥*"

## अन्य भाषाओँ में
"निशाचरी" को अंग्रेजी में "नॉक्टर्नल" (nocturnal), फ़ारसी में "शबज़ी" (, यानि "शब/रात वाला") और अरबी में "अल-लैलई" (, यानि "लैला/रात वाला") कहा जाता है।

## इन्हें भी देखें
* जानवर

श्रेणी:प्राणी विज्ञान
श्रेणी:हिन्दी विकि डीवीडी परियोजना
सर्वाहारी

thumb|भालू एक सर्वाहारी जानवर है
**सर्वाहारी** ऐसे जानवरों को कहते हैं जो अपने आहार में वनस्पति (सब्ज़ी, फल, अनाज) और मांस दोनों को शामिल करें। इन जीवों के खाने और हाज़मे की प्रणाली किसी एक चीज़ के पाचन के लिए नहीं बनी होती - जैसे की शेर के चाकुओं जैसे दांत की मांस के लिए और गाय के पेट घास-पत्तों के लिए बिलकुल ठीक होते हैं। सर्वाहारी नस्लों का क्रम-विकास (ऍवोल्युशन) ऐसे वातावरण में हुआ होता है जिसमें इन प्राणियों को जीवित रहने के लिए वह सब कुछ खाना पड़ता है जो इनके हाथ आ जाए। मनुष्य, कौवे, रैकून ऐसे सर्वाहारी जीवों के उदहारण हैं।

## अन्य भाषाओं में
"सर्वाहारी" को अंग्रेजी में "ऑम्निवोर" (omnivore) और फ़ारसी में "हमा चीज़ ख़ोर" (, यानि "सभी चीज़ खानेवाला") कहा जाता है।

## इन्हें भी देखें
* जानवर

## सन्दर्भ


श्रेणी:प्राणी विज्ञान
श्रेणी:हिन्दी विकि डीवीडी परियोजना
एलेफ़्थ़ेरिआ इ थ़ानातोस

[thumb|यूनानी राष्ट्रध्वज की नौ धारियाँ "एलेफ़्थ़ेरिआ इ थ़ानातोस" के नौ [अक्षर|शब्दांशों का प्रतीक हैं]]
**एलेफ़्थ़ेरिआ इ थ़ानातोस** (यूनानी: Ελευθερία ή θάνατος) यूनान का राष्ट्रीय नारा है, जिसका अर्थ है "आज़ादी या मौत"। यह सबसे पहले 1820 ई॰ के दशक में उस्मानी साम्राज्य के विरुद्ध लड़े गए यूनानी स्वतंत्रता संग्राम में इस्तेमाल होना शुरू हुआ। इस नारे में नौ शब्दांश हैं जिनसे प्रेरित होकर यूनानी ध्वज पर नौ धारियाँ रखी गईं।

## उच्चारण सहायता
ध्यान रहे के "एलेफ़्थ़ेरिआ इ थ़ानातोस" के जुमले में प्रयोग होने वाले 'थ़' वर्ण का सही उच्चारण 'थ' से ज़रा भिन्न होता है।

## इन्हें भी देखें
* नारा
* यूनान

## सन्दर्भ


श्रेणी:यूनानी भाषा के नारे
श्रेणी:नारे
श्रेणी:हिन्दी विकि डीवीडी परियोजना
रैकून

**रैकून** उत्तर अमेरिका में मिलने वाला एक माध्यम अकार का स्तनधारी जानवर है। इसके शरीर की लम्बाई 40 से 70 सेंटीमीटर होती है और इसका वज़न 3.5 से 9 किलो होता है। रैकून एक निशाचरी जीव (रात में जागकर गतिविधि करने वाला) है और सर्वाहारी (मांस-वनस्पति दोनों खाने वाला) है। इसका शरीर भूरे बालों से ढाका होता है और इसके चेहरे पर आँखों के ऊपर काले रंग के बाल एक नक़ाब जैसा नक़्शा बनाते हैं। रैकून अपनी चतुरता के लिए मशहूर हैं और वे अक्सर मनुष्यों से खाना और अन्य चीजें चोरी कर लेते हैं। वैज्ञानिक अध्ययन ने दिखाया है के इनकी स्मरण-शक्ति भी बहुत तेज़ है। इनके सामने के दो पंजे ऊँगलीनुमा हाथों की तरह होते हैं और इनसे रैकूनों को चीजें पकड़ने, खींचने और तोड़ने में काफ़ी सक्षमता मिल जाती है।

## अन्य नाम
"रैकून" को अंग्रेजी में "raccoon" लिखा जाता है। यह शब्द "प्रोटो-ऐल्गोंक्विन" नाम की मूल अमेरिकी आदिवासी भाषा से लिया गया है, जिसमें "अहराह-कून-ऍम" का मतलब होता था "वह जो अपने हाथों से मलता और खरोंचता है।" इनका वैज्ञानिक नाम प्रोसायोन लोटर (Procyon lotor) है।

## इन्हें भी देखें
* स्तनधारी

## सन्दर्भ


श्रेणी:प्रोसायोनिडाए
श्रेणी:स्तनधारी
श्रेणी:हिन्दी विकि डीवीडी परियोजना
निम्बी

thumb|सैन फ्रैंसिस्को का एक दूकानदार अपनी दूकान के आगे शौचालय बनाने के विरोध में निम्बी (NIMBY) निशान दर्शा रहा है
**निम्बी** (अंग्रेज़ी: NIMBY) एक परिवर्णी शब्द (ऐक्रोनिम) और नारा है जो आम नागरिकों द्वारा ऐसे विकास-कार्यों के विरुद्ध बुलंद किया जाता है जो उनके घरों के पास बन रहे हों और जिनसे उनके जीवन पर हानिकारक प्रभाव पड़ सकता है।

अमेरिका, कनाडा और ब्रिटेन में यह परमाणु उर्जा स्टेशनों, हवाई अड्डों, कूड़ा इकठ्ठा करने के केन्द्रों और क़ैदख़ानों के निर्माण के विरुद्ध उठाया जा चूका है। "निम्बी" (NIMBY) का पूरा रूप है "नॉट इन माए बैकयार्ड" (not in my backyard) यानि "मेरे घर के पीछे नहीं"। उदहारण के लिए अगर किसी मोहल्ले के पास कचड़ा इकठ्ठा करने का केंद्र बनाने का प्रस्ताव हो जिस से उस मोहल्ले में बदबू-ही-बदबू रहने के आसार लगें, तो वहाँ के रहने वाले विरोध में निशान लिए धरना दे सकते हैं। ऐसे निशानों को "निम्बी" की श्रेणी का निशान कहा जाता है और यह नेताओं को संकेत होता है के "अगर इतना ही बढ़िया विकासकार्य है तो अपने घर के पास बनाओ, हमारे मोहल्ले में नहीं"।

## इन्हें भी देखें
* नारा

श्रेणी:अंग्रेज़ी के नारे
श्रेणी:नारे
श्रेणी:हिन्दी विकि डीवीडी परियोजना
श्रेणी:नगरीय अध्ययन व नियोजन पारिभाषिकी
या मुहम्मद

**या मुहम्मद** (), **या अली**, **या अली मदद** (), **या हुसैन** और **या रसूल** धार्मिक नारे हैं जो इस्लाम के अनुयायी इश्वर से शक्ति या सहायता मांगने के लिए कहते हैं। अक्सर यह किसी जोखिम वाले या कठिन काम करने से बिलकुल पहले कहे जाते हैं। भारतीय उपमहाद्वीप में बहुत से ग़ैर-मुस्लिम लोग, जैसे की हिन्दू, भी कभी-कभी "या ख़ुदा" जैसे किसी विशेष धर्म से सम्बन्ध न रखे वाले नारों का प्रयोग करते हैं।

## या
"या" मूलतः अरबी का शब्द है जिसका अर्थ संस्कृत के "हे" (मसलन: "हे प्रभु") और हिन्दी-उर्दू के "ऐ" (मसलन: "ऐ मालिक") शब्द से मिलता जुलता है।

## इन्हें भी देखें
* नारा

## बाहरी कड़ियाँ
* हिन्दी फिल्म "गैंगस्टर" का "या अली" नाम का गाना (यु-ट्यूब पर)

श्रेणी:अरबी भाषा के नारे
श्रेणी:हिन्दी-उर्दू के नारे
श्रेणी:नारे
श्रेणी:हिन्दी विकि डीवीडी परियोजना
श्रेणी:अरबी शब्द और वाक्यांश
या अली

[अंगूठाकार|322x322पिक्सेल|[ईरान|ईरानी झंडे पर लिखित "या अली" (ईरान इस्लामी गणराज्य सेना दिवस, 2012) ]]
अंगूठाकार|260x260पिक्सेल|सुलेख में लिखित "या अली मदद"
**या अली** () एक अरबी वाक्यांश है जो शिया मुसलमान अली इब्न अबी तालिब की स्मृति या हस्तक्षेप का आह्वान करने के लिए कहते हैं। इसे ख़ासकर मुहर्रम के शोक में कहा जाता है। 

## प्रयोग
इसे अली के माध्यम से सहायता पाने के लिए कहा जाता है। सुन्नी मुसलमान इस अभ्यास को ईशनिंदा मानते हैं, हालाँकि इसमें अली को आह्वान नहीं किया जाता है, जिस प्रकार यह शरिया के अनुसार शिर्क नहीं है। क्या "या अली" और "या मुहम्मद" वा "या हुसैन" जैसे समान वाक्यांश शिर्क हैं, इस्लामी विद्वानों के बीच वाद-विवाद का विषय है।

### मुहर्रम का शोक
मुहर्रम के शोक के समय, शिया मुसलमानों के लिए "या अली" कहना बहुत आम है। ऐसे अवसरों पर, नारे समर्थन का प्रदर्शन करते हैं।

### अन्य
वाक्यांश कई ध्वजों पर प्रकट है, ख़ासकर ईरान के ध्वजों पर। देश के एक मिसाइल का नाम भी या अली है।

## यह भी देखें

* या हुसैन
* या मुहम्मद
* यौम-ए-आशूरा
* मुहर्रम का शोक
* तवस्सुल

## संदर्भ

श्रेणी:इस्लाम
श्रेणी:शिया इस्लाम
श्रेणी:इस्लामी शब्दावली
श्रेणी:अरबी शब्द और वाक्यांश
पाकिस्तान खपे

**पाकिस्तान खपे** (नस्तालीक़: ) पंजाबी, सिन्धी और उर्दू भाषाओँ का एक विवादित नारा है। इसका पंजाबी और उर्दू में अर्थ होता है "पाकिस्तान खप जाए (यानि उसका नाश हो)" लेकिन सिन्धी में अर्थ होता है "पाकिस्तान चाहिए (यानि नाश से बचा रहे)।" इसके विपरीत सिन्धी भाषा में "पाकिस्तान न खपे" का मतलब है के "हमें पाकिस्तान नहीं चाहिए।"

सिन्धी अलगाववादी अक्सर अपने जलसों में "पाकिस्तान न खपे" के नारे लगते हैं। बेनज़ीर भुट्टो की मौत पर उनकी "पाकिस्तान पीपल्ज़ पार्टी" के कार्यकर्ताओं ने "पाकिस्तान न खपे" के राष्ट्र-विरोधी नारे लगाए थे। इस विद्रोही भावना को शांत करने के लिए बेनज़ीर भुट्टो के पति और आगे चलकर पाकिस्तान के बनने वाले राष्ट्रपति आसिफ अली ज़रदारी ने "पाकिस्तान खपे" का जवाब दिया। इसपर उनके आलोचकों ने प्रश्न उठाया है के उनका तात्पर्य इस नारे का सिन्धी अर्थ है या पंजाबी।

## इन्हें भी देखें
* पाकिस्तान ज़िन्दाबाद

## सन्दर्भ

## बाहरी कड़ियाँ
* जिए सिंध क़ौमी महज़ के अलगाववादी जलूस में इस नारे का प्रयोग (यु-ट्यूब पर)

श्रेणी:सिन्धी भाषा के नारे
श्रेणी:पंजाबी भाषा के नारे
श्रेणी:हिन्दी-उर्दू के नारे
श्रेणी:हिन्दी विकि डीवीडी परियोजना
श्रेणी:पाकिस्तान के नारे
हारा हाची बू

**हारा हाची बू** (腹八分) एक जापानी कहावत और नारा है जिसका अर्थ है "दस में से आठ भाग भरना"। यह जापान के कई क्षेत्रों में, विशेषकर ओकिनावा, में खाना खाने से सम्बंधित एक प्रथा है जिसके अनुसार किसी भी व्यक्ति को भोजन करते हुए केवल उतना ही खाना चाहिए जिसमें उसे लगे के उसका पेट 80% भर चुका है। यानि उतना कभी नहीं खाना चाहिए के पूरी तृप्ति हो जाये। काफ़ी अध्ययन के बाद पाया गया है के ओकिनावा के लोगों में मोटापा, मधुमेह और इनसे सम्बंधित हृदय रोग लगभग न के बराबर देखे जाते हैं। ओकिनावा के 29% लोग 100 साल की उम्र से ज़्यादा जीतें हैं जो पश्चिमी देशों का चार गुना है। इस स्वास्थ्य का श्रेय "हारा हाची बू" और ओकिनावा की अन्य सेहत सुरक्षित रखने वाली प्रथाओं को दिया जाता है।

## वैज्ञानिक सार्थकता
शरीर में भूख लगने की प्रक्रिया को देखते हुए वैज्ञानिकों ने पाया है के खाना खाते समय पेट भर जाने पर मस्तिष्क को 20 मिनट पता चलता है। अगर खाना तृप्ति होने तक खाया जाए तो दरअसल व्यक्ति ज़रुरत से लगभग 20% अधिक खाना खा लेता है। इस से पेट फूल जाता है और भारीपन महसूस होता है। पेट का अकार फूलने से अगली दफ़ा व्यक्ति और भी अधिक खाना खाता है। लम्बे अरसे तक ऐसा चलने से व्यक्ति नियमित रूप से अपने शरीर की ज़रुरत से ज़्यादा आहार खाता है जो मोटा होने का मुख्य कारण है। "हारा हाची बू" का नियम पालन करने से इस दुश्चक्र से बचा जा सकता है।

## इन्हें भी देखें
* नारा
* मोटापा

## सन्दर्भ


श्रेणी:नारे
श्रेणी:जापानी भाषा के नारे
श्रेणी:जापानी शब्द
श्रेणी:स्वास्थ्यविज्ञान
श्रेणी:स्वास्थ्य
श्रेणी:हिन्दी विकि डीवीडी परियोजना
हेमन्त

हेमन्त एक बहुविकल्पी शब्द है। यह शब्द निन्मलिखित पृष्ठों को दर्शाता है-
*हेमन्त ऋतु- भारत वर्ष की एक ऋतु
प्रसिद्ध व्यक्ति-
*हेमन्त कुकरेती -जाने माने कवि
*हेमन्त कुमार -गायक, संगीतकार और निर्माता
*हेमन्त मिश्रा -तकनीशियन
*हेमन्त सेन -बंगाल के राजा
*हेमन्त गोडसे- लोक सभा के सांसद
*हेमंत बिर्जे -हिन्दी फ़िल्मों के अभिनेता
*हेमन्त जोशी -पत्रकार
*हेमंत सोरेन -झारखण्ड के ५वें मुख्यमंत्री
*हेमंत शेष -प्रसिद्ध कवि
*हेमंत करकरे -आतंक विरोधी दस्ते के प्रमुख थे
*हेमंत चौहान -जानेमाने भजनिक और लोकगायक
*हेमंत जांगिङ(श्रीराम)- राजस्थान के मकराना के निवासी ,गौरक्षक दल अध्यक्ष, भारतीय जनता पार्टी के जिला आईटी सयोजक नागौर देहांत,  निस्वार्थ सेवक,EDUCATION OF RAJASTHAN सोशल अध्यक्ष
कीप काम ऐण्ड कैरी ऑन

thumb|right|सन् 1939 में जारी किया गया "कीप काम ऐण्ड कैरी ऑन" का एक पोस्टर
**कीप काम ऐण्ड कैरी ऑन** (keep calm and carry on, अर्थ: "शांत रहिये और जारी रखिये") एक प्रसिद्ध ब्रिटिश नारा है जो ब्रिटिश सरकार ने द्वितीय विश्वयुद्ध के दौरान ब्रिटिश जनता का हौसला बुलंद रखने के लिए सन् 1939 में बनाया था। इसका प्रयोग कभी भी बड़े पैमाने पर नहीं किया गया था लेकिन सन् 2009 में कुछ कंपनियों ने इसे ढूंढ निकाला और तब से यह ब्रिटिश लोक संस्कृति का हिस्सा बन चुका है। कुछ समाजशास्त्रीयों का कहना है यह इसलिए हुआ है क्योंकि इस नारे का मूल सन्देश कहता है के ब्रिटिश लोग बुरे-से-बुरे वक़्त में ना घबराने वाले लोग हैं और बहुत से ब्रिटिश लोग अपने लिए यह छवि चाहते हैं।

## इन्हें भी देखें
* नारा
* द्वितीय विश्वयुद्ध

## सन्दर्भ


श्रेणी:अंग्रेज़ी के नारे
श्रेणी:नारे
श्रेणी:हिन्दी विकि डीवीडी परियोजना
रक्त और लोहा

[thumb|right|"ख़ून और लोहा" [बिस्मार्क के एक भाषण का शीर्षक था और आगे जाकर "बल और साहस" के लिए एक नारा बन गया]]
**रक्त और लोहा** सन् 1862 में जर्मन नेता बिस्मार्क द्वारा दिए गए एक भाषण का शीर्षक था जो आगे चलकर एक नारा बन गया। जर्मन में इसका मूल रूप "ब्लूट उन्ट आइज़ॅन" (Blut und Eisen) था, जिसका अंग्रेजी में अनुवादित रूप "ब्लड ऐण्ड आयरन" (Blood and Iron) है। यह भाषण बिस्मार्क ने जर्मनी के भिन्न राज्यों को इकठ्ठा गूंथकर एक राष्ट्र बनाने के विचार को आगे बढ़ाने के लिए दिया था। इस ख़िताब से वह अपने राज्य प्रशिया को इस अभियान में नेतृत्व के लिए उकसाना चाहते थे। उनका कहना था के यह ध्येय उदारता के सिद्धांतों को अपनाने से नहीं बल्कि बल और साहस दिखने से प्राप्त होगा। उनके भाषण के अंतिम वाक्य थे -
::*"जर्मनी में प्रुशिया की भूमिका उसकी उदारता से नहीं बल्कि उसके बल से तय होगी ... प्रुशिया को अपनी ताक़त पर ध्यान देकर सही मौक़े की प्रतीक्षा करनी चाहिए, जो पहले भी कई दफ़ा आकर जा चुका है। वियेना की संधियों के बाद हमारी सरहदें एक अच्छा राजनैतिक वातावरण बनाने के अनुकूल नहीं हैं। आज के ज़माने के बड़े सवालों के जवाब भाषणों और बहुमत के आधार पर फ़ैसले करने से नहीं बल्कि लोहे और ख़ून (आइज़ॅन उन्ट ब्लूट) से मिलेंगे."*

## इन्हें भी देखें
* नारा
* बिस्मार्क

## सन्दर्भ


श्रेणी:जर्मन भाषा के नारे
श्रेणी:नारे
श्रेणी:हिन्दी विकि डीवीडी परियोजना
श्रेणी:बिस्मार्क
सूत्रवाक्य

[thumb|230px|"मैं वापस आऊँगा" ("आई'ल बी बैक") हालीवुड अभिनेता [अर्नोल्ड श्वार्ज़नेगर का तकिया कलाम था जिसे कहकर वह अपनी फ़िल्मों में खलनायकों को धमकाते थे]]
**सूत्रवाक्य** या **तकिया कलाम** एक ऐसे वाक्य या वाक्यांश को बोलते हैं जो बार-बार किसी व्यक्ति या चीज़ के सन्दर्भ में सुने जाने से लोक संस्कृति में पहचाना जाने लगता है। दूसरे शब्दों में यह केवल एक वाक्य न रह के एक सूत्र बन गया हो। मसलन, "कुत्ते-कमीने, मैं तेरा ख़ून पी जाऊँगा" हिन्दी फिल्म अभिनेता धर्मेन्द्र का तकिया कलाम माना जाता है। सूत्रवाक्य और नारों में एक समानता यह है कि दोनों के शब्दों को बहुत से लोग पहचानते हैं, लेकिन एक अंतर यह है के नारों का मक़सद लोगों को किसी कार्य को करने के लिए उत्तेजित करना होता है, जबकि यह किसी तकिया कलाम के साथ ज़रूरी नहीं है। इंदिरा गांधी का "ग़रीबी हटाओ" नारा भी था और उनका तकिया कलाम भी था।

## अन्य भाषाओँ में
तकिया कलाम को अंग्रेजी में "कैचफ़्रेज़" (catchphrase) कहते हैं।

## उदहारण
कुछ जाने-माने तकिया कलम इस प्रकार हैं -
* **यॅस वी कैन** (हाँ, हम कर सकते हैं) - बराक ओबामा के अमेरिकी राष्ट्रपति बनाने के अभियान में प्रयोग किया गया नारा, जो उनका तकिया कलाम बन गया था
* **हम देखेंगे** - राजीव गाँधी अपने भाषणों में यह शब्द अक्सर बहुत दफ़ा प्रयोग किया करते थे और यह उनकी पहचान का हिस्सा बन गए
* **हास्टा ला विस्टा, बेबी** (अलविदा, प्यारे) - हॉलीवुड अभिनेता अर्नोल्ड श्वार्ज़नेगर ने अपनी एक फ़िल्म में दुश्मनों को उड़ाते हुए यह कुछ ऐसे बोला के यह जुमला लोक संस्कृति का हिस्सा बन गया
* **मेरे पास माँ है** - फ़िल्म दीवार का यह वाक्य करोड़ों लोगों द्वारा पहचाना जाता है थूक उच्चता के

## इन्हें भी देखें
* नारा

श्रेणी:सूत्रवाक्य
श्रेणी:हिन्दी विकि डीवीडी परियोजना
राजदूत

**<span lang="मराठी" dir="ltr">राजदूत</span>** एक आधिकारिक दूत होता है, विशेष रूप से एक उच्च श्रेणी का राजनयिक जो एक राज्य या राष्ट्र का प्रतिनिधित्व करता है और आमतौर पर किसी अन्य संप्रभु (सम्प्रभु) राज्य या एक अंतरराष्ट्रीय संगठन को अपनी सरकार या संप्रभु (सम्प्रभु) के निवासी प्रतिनिधि के रूप में मान्यता प्राप्त होता है या एक विशेष और अक्सर अस्थायी राजनयिक कार्य के लिए नियुक्त किया जाता है।  यह शब्द अक्सर उन व्यक्तियों के लिए भी अधिक उदारता से उपयोग किया जाता है, जिन्हें राष्ट्रीय नियुक्ति के बिना जाना जाता है, कुछ व्यवसायों, गतिविधियों और बिक्री जैसे प्रयासों के क्षेत्रों का प्रतिनिधित्व करने के लिए।
अंगूठाकार| फारस के राजदूत दाउद जादोर

**राजदूत** किसी देश में तैनात सबसे उच्च स्तर का सरकारी प्रतिनिधि होता है। मेजबान देश आमतौर पर दूतावास नामक विशिष्ट क्षेत्र में राजदूत नियंत्रण (नियन्त्रण) की अनुमति देता है, जिसका क्षेत्र, कर्मचारी, और वाहन आमतौर पर मेजबान देश में राजनयिक प्रतिरक्षा का वहन करते हैं। राजनयिक संबंधों (सम्बन्धों) पर विएना कन्वेंशन के तहत, राजदूत का सर्वोच्च स्तर राजनयिक का होता है। राजदूत के स्थान पर एक 'चार्जे डी'एफ़ेयर' की नियुक्ति करके देश निचले स्तर पर राजनयिक संबंध (सम्बन्ध) बनाए रखने का विकल्प चुन सकते हैं।

राष्ट्रमंडल (राष्ट्रमण्डल) के सदस्यों के मध्य आदान-प्रदान किए जाने वाले **राजदूत** के समकक्ष को **[[उच्चायुक्त]]** के रूप में जाना जाता है। 'होली सी' के "राजदूत" को पोप या अपोस्टोलिक नूनियोस के रूप में जाना जाता है।

## उद्देश्य
जिस विदेशी सरकार को एक **राजदूत** सौंपा जाता है, उसे पहले व्यक्ति को मंजूरी देनी चाहिए। कुछ मामलों में, विदेशी सरकार राजनयिक को गैर व्यक्ति, यानी एक अस्वीकार्य व्यक्ति घोषित करके अपनी मंजूरी को रद्द कर सकती है। इस तरह की घोषणा से आमतौर पर राजदूत को अपने गृह राष्ट्र को वापस बुला लिया जाता है। 1815 की **वियना की कांग्रेस** और राजनयिक संबंधों (सम्बन्धों) पर 1961 के 'वियना कन्वेंशन' के अनुसार, राजदूत और दूतावास के कर्मचारियों को विदेश में रहते हुए राजनयिक प्रतिरक्षा और व्यक्तिगत सुरक्षा प्रदान की जाती है।

## आधुनिक कूटनीति का उदय
[अंगूठाकार| 1495 और 1500 के बीच चित्रित विट्टोर कार्पेस्को द्वारा ''अंग्रेजी राजदूतों का आगमन'', हालांकि संत उर्सुला के जीवन पर चित्रों की एक श्रृंखला का हिस्सा है, लेकिन यह वास्तव में चित्रकार के समय में [वेनिस गणराज्य|वेनिस गणराज्य के विकासशील राजनयिक प्रथाओं को दर्शाता है]]
[अंगूठाकार| पद ग्रहण करने से पहले, एक राजदूत की साख को स्वीकार करना होगा, जैसे कि दक्षिण अफ्रीकी राजदूत हैरी श्वार्ज़ ने 1991 में अमेरिकी राष्ट्रपति [जॉर्ज हर्बर्ट वॉकर बुश|जॉर्ज एचडब्ल्यू बुश को अपनी साख सौंपी थी।]]

## असाधारण और पूर्णाधिकारयुक्त राजदूत
अंगूठाकार| मारिया-पिया कोथबाउर, लिकटेंस्टीन की राजकुमारी और चेक गणराज्य की राजदूत असाधारण और प्लीनिपोटेंटियरी, व्लाक क्लाउस के लिए अपनी साख प्रस्तुत करती हैं।

## इन्हें भी देखें
* दूत

## बाहरी कड़ियाँ

* 
* 
* 
* 
* 
श्रेणी:सरकारी व्यवसाय
श्रेणी:राजदूत
रिफ़्रेक्ट्रोमीटर

**रिफ़्रेक्ट्रोमीटर** (अंग्रेज़ी:Refractometer) एक वैज्ञानिक उपकरण है। यह पारदर्शक माध्यमों का अपवर्तनांक ज्ञात में प्रयोग होता है।

## सन्दर्भ


श्रेणी:मापक यंत्र
वैज्ञानिक उपकरण

**वैज्ञानिक उपकरण** से हमारे काम आसानी से हो जाते हैं। वैज्ञानिक उपकरण किसी विज्ञान के कार्य को करने में सुविधा या सरलता या आसानी प्रदान करते हैं। यह उन वैज्ञानिक कार्यों को भी सहज से कर सकते हैं जो उनके बिना सम्भव ही नहीं होता।

## कुछ प्रमुख वैज्ञानिक उपकरण

## सन्दर्भ

श्रेणी:विज्ञान-सम्बन्धी सूचियाँ
श्रेणी:वैज्ञानिक उपस्कर
फ़ोटोमीटर

thumb|फ़ोटोमीटर
**फ़ोटोमीटर** (अंग्रेज़ी:Photometer) एक वैज्ञानिक उपकरण है। इसका आविष्कार एडवर्ड चार्ल्स पिकरिंग द्वारा किया गया था। यह दो स्रोतों की प्रदीपन तीब्रता की तुलना करने में काम आता है।

## सन्दर्भ
साइटोट्रोन

साइटोट्रोन एक वैज्ञानिक उपकरण है। यह कृत्रिम मौसम उत्पन्न करने के लिए प्रयोग होता है।

## सन्दर्भ
अल्ट्रासोनोस्कोप

अल्ट्रासोनोस्कोप (अंग्रेज़ी:Ultrasonoscope) एक वैज्ञानिक उपकरण है। यह मस्तिष्क के ट्युमर का पता लगाने एवं हृदय के दोषों को ज्ञात करने में उपयोग होता है।

## सन्दर्भ
वान डी ग्राफ़ जेनरेटर

thumb|वान डी ग्राफ जनित्र (बाह्री दृष्य)
thumb|वान डी ग्राफ जनित्र का योजनामूलक चित्र
thumb|एक प्रयोगशाला में स्थित फान डी ग्राफ मशीन
**वान डी ग्राफ़ जेनरेटर** (अंग्रेज़ी:Van der Graaf Generator) एक स्थिरवैद्युत जनित्र है जो एक गतिशील पट्टे का उपयोग करते हुए धातु के एक खोखले गोले के ऊपर विद्युत आवेश एकत्र करता है। धातु का यह गोला एक विद्युतरोधी स्तम्भ के ऊपरी भाग पर स्थापित होता है। इस गोले पर आवेश इकट्ठा करके इसका विद्युत विभव बहुत अधिक कर दिया जाता है। इस प्रकार यह उपकरण अति उच्च विभव की अल्प दिष्ट धारा उत्पन्न करता है।

 वान डी ग्राफ जेनरेटर उच्च विभवान्तर (जैसे, १० लाख वोल्ट) पैदा करने में प्रयोग होता है। इसका विकास सन 1931 में वैज्ञानिक फान डी ग्राफ (Van de Graff) ने किया था।

इसका उपयोग आवेशित कणों (जैसे प्रोटॉन, आयन, अल्फा कण इत्यादि को त्वरित करने में किया जाता है।

## संरचना
वान डी ग्राफ जनित्र में एक विशाल गोलीय धात्विक चालक होता है, जिसकी त्रिज्या 2 से 3 मीटर होती है, जो पृथ्वी की सतह से लगभग 15 मी ऊँचे विद्युतरोधी स्तम्भों पर टिका होता है। इसमें दो घिरनियाँ होती है। ऊपर वाली घिरनी गोलीय चालक के केंद्र पर स्थित होती है तथा नीचे वाली घिरनी को एक मोटर की सहायता से तेजी से घुमाया जाता है। दोनों घिरनियो के ऊपर कुचालक पदार्थ का पट्टा लगा होता है। इस जनित्र में दो कार्बन ब्रुश होते हैं। नीचे वाले कार्बन ब्रुश को फुहार कार्बन ब्रुश व ऊपर वाले कार्बन ब्रुश को संग्राहक कार्बन ब्रुश कहते हैं। नीचे वाले कार्बन ब्रुश का सम्बन्ध उच्च विभव वाले स्रोत से होता है। ऊपर वाले कार्बन ब्रुश का सम्बन्ध गोलीय चालक से होता है। इस सम्पूर्ण उपकरण को एक लोहे की टंकी में बंद कर दिया जाता है ताकि आवेश का क्षरण न हो।

## क्रियाविधि
जब नीचे वाली घिरनी को एक मोटर की सहायता से तेजी से घुमाया जाता है, तो घिरनियों पर लिपटा पट्टा घूमने लगता है, जिससे ऊपर वाली घिरनी भी घूमने लगती है।  नीचे वाला कार्बन ब्रुश उच्च विभव वाले स्रोत से धनावेश लेकर पट्टे को देता जाता है। ये धनावेश ऊपर वाले कार्बन ब्रुश द्वारा ग्रहण कर लिया जाता है, परन्तु ऊपर वाले कार्बन ब्रुश का सम्बन्ध गोलीय चालक से होता है। अतः यह सम्पूर्ण आवेश चालक के बाहरी पृष्ठ पर एक समान रूप से फैल जाता है। यह क्रिया लगातार चलती रहती है और चालक गोले का विभव लगातार बढ़ता जाता है। कुछ समय पश्चात्  चालक गोले का विभव 8*106 वोल्ट हो जाता है। इसके बाद और अधिक आवेश देने पर आवेश का वायु में क्षरण होने लगता है।

## सन्दर्भ

## इन्हें भी देखें
*उच्च विभव
*कण त्वरक

श्रेणी:वैज्ञानिक उपकरण